**KISKŐRÖS VÁROS POLGÁRMESTERE**

**ELŐTERJESZTÉS**

(sürgősséggel a Képviselő-testület 2020. július 15-i ülésére)

**TÁRGY: A 3575 ÉS A 4091 HRSZ-Ú INGATLANOK MEGHATÁROZOTT TERÜLETRÉSZEINEK INGYENES VAGYONÁTRUHÁZÁSA A MAGYAR ÁLLAM RÉSZÉRE**

A Magyar Közút Nonprofit Zrt., mint vagyonkezelő megkereste Kiskőrös Város Önkormányzatát, hogy a Kiskőrös belterület 3575 és a 4091 hrsz-ú ingatlanok az 5301. sz. Kecskemét-Kalocsa összekötő út 43,1 és a 73,0 km szelvényének részét képezik. A határozat-tervezet 1. és 2. számú mellékletét képező változási vázrajz szerint kezdeményezik ezen ingatlanok megosztását, valamint a telekalakítási eljárás lefolytatását követően az úttest ingyenes tulajdonba vételét.

A 3575 hrsz-ú kivett közterület rendeltetésű 1.2308 m2 alapterületű, természetben Kiskőrös, József A. utca és a 4901 hrsz-ú kivett közterület rendeltetésű 1.9293 m2 térmértékű, természetben Kiskőrös, József A. utca ingatlanok az Önkormányzat forgalomképtelen törzsvagyonának részét képezik.

# Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 108. § (2) és (3) bekezdésében foglaltak alapján az önkormányzat tulajdonában álló nemzeti vagyon ingyenesen jogszabályban meghatározott közfeladat ellátása céljából ruházható át a Magyar Állam részére, abban az esetben, ha közfeladatának ellátását nem veszélyezteti, továbbá az ingatlan önkormányzati köznevelési feladathoz vagy ezek finanszírozási forrásának biztosításához, vagy az önkormányzati költségvetési bevételi előirányzatok teljesítéséhez nem szükséges.

# A nemzeti vagyonról szóló 2011. évi CXCVI. törvény (a továbbiakban: Nvtv.) 4. § (1) bekezdés f) pontja alapján *„az országos közutak és azok műtárgyai, ide nem értve a közút tartozékát képező, az ingatlan-nyilvántartásban várakozóhelyként, pihenőhelyként feltüntetett önálló ingatlant, valamint a közúti közlekedésről szóló törvény szerinti útcsatlakozást”* az állam kizárólagos tulajdonába tartozik. Az Nvtv ezen szakaszára tekintettel a 3575 és a 4091 hrsz-ú utak az alábbiak szerint kerülnek megosztásra:

* a 3575 hrsz-ú ingatlan megosztásából keletkező 3575/1 hrsz-ú 1861 m2 térmértékű, a 3575/3 hrsz-ú 2126 m2 térmértékű, kivett közterület rendeltetésű ingatlanok továbbra is az önkormányzat forgalomképtelen törzsvagyonának részét képezik, a 3575/2 hrsz-ú, 8321 m2 térmértékű, kivett országos közút rendeltetésű ingatlan állami tulajdonba kerül, valamint
* a 4091 hrsz-ú ingatlan megosztásából keletkező 4091/1 hrsz-ú 3939 m2 térmértékű, a 4091/3 hrsz-ú 7031 m2 térmértékű, kivett közterület rendeltetésű ingatlanok Kiskőrös Város Önkormányzata forgalomképtelen törzsvagyoni részét képezik, a 4091/2 hrsz-ú, 8323 m2 térmértékű, kivett országos közút rendeltetésű ingatlan állami tulajdonba kerül.

A közúti közlekedésről szóló I. törvény 29. § (6) és 32. § (6) bekezdése értelmében a területrendezés során a vagyonkezelő saját hatáskörben a magyar állam javára és nevében jár el. Az állami tulajdonban lévő országos közutak vagyonkezelője a Magyar Közút Nonprofit Zrt., amely a vagyonkezelői feladatokat közfeladatként látja el.

**Az Mötv. 42. § 16. pontja alapján a helyi önkormányzati vagyon tulajdonjogának ingyenes átruházására vonatkozó döntés a Képviselő-testület hatásköre.**

Az előterjesztés sürgősségének indoka, hogy a Képviselő-testület döntéséhez szükséges dokumentáció a Képviselő-testületi anyagkiküldést követően vált teljessé.

Fentiek figyelembevételével javaslom, hogy a Képviselő-testület járuljon hozzá a határozat-tervezetben foglaltak szerinti ingyenes vagyonátruházáshoz.

**Kiskőrös, 2020. július 09.**

**Domonyi László sk.**

**polgármester**

**HATÁROZAT-TERVEZET**

A Képviselő-testület

1. a közúti közlekedésről szóló 1988. évi I. törvény 29.§ (6) bekezdés és a 32. § (6) bekezdése alapján ingyenes tulajdonba adja Kiskőrös Város Önkormányzata forgalomképtelen törzsvagyonát képező

* a határozat-tervezet 1. számú mellékletét képező Hírös Geo Kft. által, 2017-49-8 munkaszámon készített változási vázrajz szerinti 3575/2 hrsz-ú, 8321 m2 térmértékű, kivett országos közút rendeltetésű és
* a határozat-tervezet 2. számú mellékletét képező Hírös Geo Kft. által, 2017-49-7 munkaszámon készített változási vázrajz szerinti 4091/2 hrsz-ú, 8323 m2 térmértékű, kivett országos közút rendeltetésű ingatlanokat a Magyar Állam részére és a Magyar Közút Nonprofit Zrt. vagyonkezelésébe, közfeladatellátása céljára.

1. egyetért azzal, hogy az 1. pontban rögzített változási vázrajzok alapján

* a 3575/1 hrsz-ú 1861 m2 térmértékű, a 3575/3 hrsz-ú 2126 m2 térmértékű, kivett közterület rendeltetésű ingatlanok, valamint
* a 4091/1 hrsz-ú 3939 m2 térmértékű, a 4091/3 hrsz-ú 7031 m2 térmértékű, kivett közterület rendeltetésű ingatlanok Kiskőrös Város Önkormányzata forgalomképtelen törzsvagyoni részét képezzék.

1. egyetért azzal, hogy a tulajdonjog átruházással és a kapcsolódó eljárásokkal összefüggő valamennyi költséget a Magyar Közút Nonprofit Zrt., mint vagyonkezelő viseljen.
2. felhatalmazza a polgármestert, az 1. pontban rögzített ingatlanok ingyenes tulajdonjog átruházásával összefüggő feladatok teljes körű lebonyolítására, a szükséges jognyilatkozatok megtételére, az ingyenes vagyonátruházási megállapodás aláírására.

**Felelős:** polgármester

**Határidő:** azonnal